Õiend 

Narva Linnavolikogu 26.02.2009.a määruse nr 9 “Puuetega lapse hooldajale hooldajatoetuse määramise ja maksmise kord Narva linnas” muutmise eelnõu juurde

Narva Linnavolikogu 26.02.2009 määrus nr 9 “Puuetega lapse hooldajale hooldajatoetuse määramise ja maksmise kord Narva linnas” (edaspidi – Määrus) reguleerib puuetega lapse hooldajale hooldajatoetuse määramist ja maksmise korda Narva linnas. Määrus kehtestati Kohaliku omavalitsuse korralduse seaduse § 22 lõike 1 punkti 5 ning Sotsiaalhoolekande seaduse § 23 lõike 1 ja § 26 alusel. Määruse § 1 lõige 1 reguleerib 3-16 aastase keskmise, raske või sügava puuetega lapse ja 16-18 aastase raske ja sügava puuetega lapse ühele vanemale, eestkostjale, hooldajale või võõras- või kasuvanemale ehk hooldajale, kes ei tööta puuetega lapse kasvatamise tõttu, puuetega lapse hooldajatoetuse määramise ja maksmise tingimusi ning korda. 

Määruse § 1 lõike 2 järgi toetuse saaja on kohustatud tagama hooldatavale kõrvalabi, juhendamise või järelevalve igal ööpäeval eesmärgiga toetada hooldatava toimetuleku võimet.

Vastavalt Puuetega inimeste sotsiaaltoetuste seaduse § 2 lõike 11 punktile 3 kuni 16-aastasel lapsel keskmine puue tuvastamine eeldab, et laps vajab regulaarset kõrvalabi või juhendamist väljaspool oma elamiskohta vähemalt korra nädalas, seega ei näe ette seadus hooldatava eest hooldamist igal ööpäeval. Sama seaduse § 2 lõike 11 punktidest 1 ja 2 tuleneb, et igal ööpäeval vajavad kõrvalabi, juhendamist või järelevalvet sügava või raske puuetega isikud. Seega ei ole põhjendatud hooldajatoetuse maksmise 3-16-aastane keskmise puuetega lapse hooldajale, kuna nad ei tegele lapse hooldamisega igal ööpäeval. Seetõttu on vaja muuta Narva Linnavolikogu 26.02.2009 määruse nr 9 § 1 lõiget 1 ja § 5. 
Kohaliku omavalitsuse korralduse seaduse § 22 lõike 1 punkti 5 järgi volikogu ainupädevusse kuulub järgmiste küsimuste otsustamine toetuste andmise ja valla või linna eelarvest finantseeritavate teenuste osutamise korra kehtestamine.

Sotsiaalahoolekande seaduse § 23 lõike 1 järgi valla- või linnavalitsus võib määrata ja maksta täiendavaid sotsiaaltoetusi kohaliku omavalitsuse eelarvest kohaliku omavalitsuse volikogu kehtestatud tingimustel ja korras. Sama seaduse § 26 lõike 2 järgi valla- või linnavalitsus korraldab abi vajava puudega isiku toimetuleku sotsiaalteenuste osutamise, sotsiaaltoetuste maksmise, vältimatu sotsiaalabi ja muu abi osutamise teel.

Puuetega inimeste sotsiaaltoetuse seaduse § 2 lõike 1 mõistes  puue on inimese anatoomilise, füsioloogilise või psüühilise struktuuri või funktsiooni kaotus või kõrvalekalle, mis koostoimes erinevate suhtumuslike ja keskkondlike takistustega tõkestab ühiskonnaelus osalemist teistega võrdsetel alustel.

Sama seaduse § 2 lõige 11  järgi käesoleva seaduse alusel tuvastatakse kuni 16-aastasel lapsel ning vanaduspensioniealisel inimesel lähtuvalt kõrvalabi, juhendamise või järelevalve vajadusest sügav, raske või keskmine puude raskusaste. Käesoleva lõike mõistes on puudel järgmised raskusastmed:

1) sügav puue on inimese anatoomilise, füsioloogilise või psüühilise struktuuri või funktsiooni kaotus või kõrvalekalle, millest tingituna vajab isik pidevat kõrvalabi, juhendamist või järelevalvet ööpäevaringselt;

2) raske puue on inimese anatoomilise, füsioloogilise või psüühilise struktuuri või funktsiooni kaotus või kõrvalekalle, millest tingituna vajab isik kõrvalabi, juhendamist või järelevalvet igal ööpäeval;

3) keskmine puue on inimese anatoomilise, füsioloogilise või psüühilise struktuuri või funktsiooni kaotus või kõrvalekalle, millest tingituna vajab isik regulaarset kõrvalabi või juhendamist väljaspool oma elamiskohta vähemalt korra nädalas. 

